94 C. PLINII HIST. NAT. LIB. XX. 



Item vitiligines , verrucas , strumas , et similia , cum 

 stryehno et adipe suillo ac taurino sevo. Item ignem sa- 

 crum ex aceto et oleo , vel psimmythio : carbunculum 

 ex aceto. Nonnulli laserpitium una illini jubent , sine 

 quo epinyctidas pustulas curant. Imponunt et mammis 

 turgentibus decoctam, et pituitae eruptionibus cum cera. 

 Testium vero epiphoris cum ramis laureae teneris, adeo 

 peculiari in visceribus his effectu, ut silvestri rula cum 

 axungia veteri illitos ramices sanari prodant. Fracta 

 quoque membra semine trito cum cera imposito. Radix 

 rutae sanguinem oculis suffusum, et toto corpore cica- 

 trices aut maculas illita emendat. 



Ex reliquis quae traduntur, mirum est , quum ferven- 

 tem rutae naturam esse conveniat , fasciculum ejus in 

 rosaceo decoctum addita uncia aloes, perunctis sudorem 

 reprimere. Itemque generationes impediri hoc cibo : ideo 

 in profluvio genitali datur, et Venerem crebro per som- 

 nia imaginanlibus. Praecavendum est gravidis abstineant 

 hoc cibo : necari enim partus invenio. Eadem ex omni- 

 bus satis quadrupedum quoque morbis in maximo usu 



